|  |
| --- |
| VELKOMMEN TIL MOKOLLEN BARNEHAGE Her er noen stikkord som synliggjør hva som er viktig for oss, se mer i linken til Årsplanen.  VÅR VISJON: Vi vil gi barna:  Kraft til å være! Kraft til å lære! Kraft til å bære! Vårt hovedmål er barns beste: Å forbedre barns forutsetning for å mestre livet. Vi er en barnehage med kulturelt mangfold! hvor vi har aksept for ulike måter å tenke og handle på.  Derfor jobber vi aktivt for å få god kommunikasjon med alle foreldre- uavhengig av om vi deler felles kultur eller ikke. \* Vi har fokus på å ha et inkluderende lekemiljø der alle barna kan delta i lek og erfare glede, inkludering og utvikling i lek. – Et miljø der alle kan kjenne seg trygge og utvikle god selvfølelse. Vi arbeider bevisst med dette gjennom barnehagetiden, vi hjelper barna til samlek og støtter dem når de skal løse konflikter. \* Vi har et stort fokus på kommunikasjon, språk og tekst. Vi arbeider spesielt med å fremme barns språklige bevissthet, ved å være opptatt av språkets form, ikke bare innhold.  \* Naturglede er viktig i Mokollen; Barnehagen ligger midt i naturen med mange naturlekeplasser som vi ofte bruker. Vi er mye ute, og på turer i nærområdet \* Realfag er en del av det morsomme arbeidet i dagliglivet, både i naturen, men også lek med tall, mengder, rom og form, og eksperimenter og enkle fysikkforsøk. \* Mat sanser og matbevissthet er også et viktig fokus hos oss.  Vi serverer to måltider hver dag. De fleste dagene er det varm lunsj. Vi har kjøkkenhjelp 3 dager i uka. Onsdager henter vi middag på Mosserødhjemmet. De eldste barna har et opplevelsestema: «Fra hav og jord til Bord» med matinspirator Anne Wang Nilsen. De er på utflukter for å oppleve hvor maten kommer fra, og hvordan den tilberedes.Mokollen barnehage er en helhetsbarnehage. Alle barn angår alle voksne!  Vi har to team, et for barn 1 – 3 år, et for barn 3 – 6 år.  Innenfor teamet er barna delt i alders-rene grupper, som har fått navn fra norsk barnelitteratur: Småbarnsteamet: «Brumm» har plass til 1-åringer  «Tassen» har plass til 2-åringer Storebarnsteamet: «Ludde» har plass til 3-åringer  «Knerten» har plass til 4- åringer  «Ruffen» har plass til 5-åringer Til sammen har vi plass til 58 barn, og vi er 15 personal på jobb hver dag. Vi samarbeider på tvers av gruppene og også på tvers av teamene i noen sammenhenger. De yngste barna skjermes og vi legger stor vekt på at alle barn skal bli kjente og trygge. Hvert barn får en ansvarsvoksen som de først blir kjent med når de begynner i barnehagen. \* Det er en pedagogisk leder (barnehagelærer) som har ansvar for hver gruppe. I tillegg har vi Fagarbeidere og assistenter.  1 ansatt pr 3 barn under 3 år, 1 ansatt pr 6 barn over 3 år, som er i følge nasjonal bemanningsnorm.  \* Vi har en pedagog som har ansvar for skolestartergruppa med fokus på språkstimulering og skoleforberedende aktiviteter (se Årsplanen), og en pedagog som har ansvar for å gi flerspråklige barn et godt tilbud.  \* Vår årsplan (se link) er et arbeidsredskap for personalet, og der kan dere lese mer om vårt verdigrunnlag, om våre arbeidsmåter, kompetanseutvikling, innhold for hver barnegruppe gjennom året, med mål og tegn, samt kalender for barnehageåret.  \* Vi bruker KID-plan et digitalt kommunikasjonsverktøy for å kommunisere med foreldrene. Her kan man lese ukeplan, brev om uka som har vært, og se bilder for barnas opplevelser. Dette er ikke åpent for andre enn foreldrene på samme barnegruppe, og foreldre kan fritt velge om deres barn skal være synlig på slike bilder. Vi følger personvernreglene som gjelder til enhver tid. |